text.text: Ouverture de la 2ème session ordinaire de l’année 2020 du Haut Conseil des Collectivités territoriales
  Ouverture de la 2ème session ordinaire de l’année 2020 du Haut Conseil des Collectivités territoriales
  actualité, Actualité nationale, Actualité régionale
text.text_idx: #000000
text.text: Ouverture de la 2ème session ordinaire de l’année 2020 du Haut Conseil des Collectivités territoriales
text.text_idx: #000001
text.text: Bamako, 3 novembre (AMAP) La cérémonie d’ouverture de la 2ème session ordinaire du Haut Conseil des Collectivités Territoriales a été présidé lundi au siège de l’institution par son président, Mamadou Satigui Diakité, en présence du Premier Ministre, Moctar Ouane, a constaté l’AMAP.
text.text_idx: #000002
text.text: Cette 2ème session va plancher sur l’examen des textes soumis par le Gouvernement et les questions diverses avant d’examiner deux thèmes essentiels que sont la réforme constitutionnelle et la problématique de la réorganisation du territoire national.
text.text_idx: #000003
text.text: Le président de l’institution a rappelé que la présente session qui clôt les activités de l’exercice du semestre en cours, survient dans un contexte socio-politique particulier, marqué par des destructions de biens publics et privés et même par des pertes en vies humaines.
text.text_idx: #000004
text.text: Mamadou Satigui Diakité a salué les nouvelles autorités pour l’affirmation dans la Charte de la Transition de leur attachement à la démocratie et à la bonne gouvernance.
text.text_idx: #000005
text.text: Il a réitéré ses encouragements aux forces de défense et de sécurité, notamment pour la libération des zones encore assiégées avant de saluer la contribution des collectivités territoriales dans la construction du pays et de rendre grâce à Dieu pour la libération de Soumaïla Cissé et d’autres otages.
text.text_idx: #000006
text.text: Le Président Diakité a enfin invité les uns et mes autres à continuer à respecter les gestes- barrières qui seuls, peuvent nous protéger de la Covid 19 qui continue de faire des ravages dans le monde.
text.text_idx: #000007
text.text: La cérémonie d’ouverture s’est déroulée en présence des membres du Gouvernement et de représentants des autres Institutions de la République et de plusieurs invités de marque.
text.text_idx: #000008
text.text: En rappel, la session qui s’est ouverte lundi dans l’après-midi, se poursuivra jusqu’au 1er décembre 2020.
text.text_idx: #000009
text.text: Jamanakuntigi ye laseli kɛ jamanadenw ye
  Jamanakuntigi ye laseli kɛ jamanadenw ye
text.text_idx: #000010
text.text: Jamanakuntigi ye laseli kɛ jamanadenw ye
text.text_idx: #000011
text.text: Jamanakuntigi k’a sago don bɛɛ ka se k’a den kalan, min b’a to nɔgɔya ka don u ka siniɲɛsigi baaraw la ; bɛɛ ka se ka kɛnɛya ɲuman sɔrɔ jamana basigilen kɔnɔ. Maliden cɛman ni musoman bɛɛ ka se ka baara sɔrɔ, i kɛra denmisɛn ye, walima maakɔrɔ.
  A ko a la Aladeli ye an ka jamana ka kɛ jamana barikalen ye, an bɛ wasa sɔrɔ min kɔnɔ. Jamanakuntigi k’a ye bɛɛ faamuya, ko ni Ala sɔnna a b’a seko jira bɛɛ haminanko la.
text.text_idx: #000015
text.text: Alamisa zuwɛnkalo tile 11 san 2020, jamanakuntigi k’a ye a ka dannaya lakuraya minisiriɲɛmɔgɔ Dɔgɔtɔrɔ Bubu Sise kan kokura, k’a kɛ gɔfɛrɛnaman ɲɛmɔgɔ ye. A ko sɔnnin o gɔfɛrɛnaman kura bɛ sigi, mɔgɔ faamuyalenbaw bɛna sɔrɔ min kɔnɔ, i n’a fɔ jamana sigikafɔba y’a laɲinin kɛ cogo min na san 2019 desanburukalo la.
text.text_idx: #000016
text.text: O gɔfɛrɛnaman bɛna to jamanadenw ka bila la, ka baara kɛ ni laadiriya ye. A tɛna kɛ mɔgɔfalen dama ye ; a bɛ kɛ yɛlɛma ɲuman donni ye baara kɛtaw la, min b’a to laɲininw ka se ka sabati. U bɛna u seko jira Malidenw haminanko gɛlɛnw ɲɛnabɔli la ; i n’a fɔ basigi sabatili, hadamadenya yiriwali, politikiko ani mara kɛcogo ɲuman na.
text.text_idx: #000017
text.text: A ko ninnu bɛna waleya joona, ka hadamadenw wasa a ɲɛma cogoya dɔw la :
text.text_idx: #000018
text.text: 1. Jamankuntigi k’a bɛ fɔlɔ k’a nɔ da kalanko ɲɛnabɔli la, ni yamaruya dili ye minisiriɲɛmɔgɔ ma, a ka sigikafɔ kɛ a ni kalanko ɲɛmɔgɔw cɛ ; walasa bɛnkan ka se ka sɔrɔ u ni ɲɔgɔn cɛ. A ko bɛnkan fɛn o fɛn mana sɔrɔ o sigikafɔ la, ale bɛ jɛn n’o waleyali ye. Sabula ko kalan ye jamana siniɲɛsigi dɔ ye. A ko kalanko silasalen mɛɛnna jamana in kɔnɔ. A k’a man kan cogo si la, denmisɛnninw ka bɔnɛ u ka hakɛw la.
text.text_idx: #000019
text.text: 2. Jamanakuntigi k’a ni mɔgɔw bɛna kumaɲɔgɔnyaw kɛ kɛnɛyako kan. K’o bɛ kɛ ni dɔgɔtɔrɔɲɛmɔgɔw ni sigidalamɔgɔw ye ; walasa ka ɲɔgɔn faamuya Bamakɔ dɔgɔtɔrɔsoba kelen-kelen lakurayacogo kan, soko ni baarakɛminɛnko ani furakɛli kɛcogo ɲumanw kan. A k’o yɛlɛma ɲumanw bɛ ɲɛsin marayɔrɔw kɛnɛyasow fana ma. Sabula kɛnɛya ye jama ka hakɛ dɔ ye.
text.text_idx: #000020
text.text: 3. Jamanakuntigi ko depitesigi kalata tɛmɛnnenw gɛlɛyara kosɛbɛ. Ko fɔɲɔngɔnkɔw cayara mɔgɔw cɛ jamana fan dɔw la. A k’o gɛlɛyaw sababu bɔra fɛn minnu na, ko an na jɛ k’an fanga fara ɲɔgɔn kan o ɲɔgɔnna wɛrɛw kunbɛncogo la. A ko a b’a ɲinin jamanadenw fɛ, u ka da u ka fangabulonw na. Sabula ko mara kɛcogo ɲuman sinsinyɔrɔ dɔ y’o ye.
text.text_idx: #000021
text.text: 4. Jamanakuntigi ko mɔgɔ minnu y’u sigiyɔrɔw bila ; kɛrɛnkɛrɛnnenya la minnu yɛlɛmanen bɛ Falajɛ, Bamakɔ komini 6an na, k’olu ye tɔɔrɔ sɔrɔ kosɛbɛ. A ko a hakili b’u la. Ko a ni gɔfɛrɛnaman kura bɛna baara dɔw boloda ka ɲɛsin u dagayɔrɔkow, an’u lasegincogow ma u ka duguw la.
text.text_idx: #000022
text.text: 5. Jamanakuntigi ko jamana in basigili ye an bɛɛ lajɛlen haminanko ye k’o bɛ san tan caman bɔ. Jamankuntigi ko jamana ka baarakɛnafolo tilalen saba ye, k’o tilayɔrɔ kelen bɛ taa basigi sabatili dafɛ san o san. A ko lakananbaaw b’u seko la ; hali ni laɲinin ma sabati fɔlɔ. A ko halibi a b’a ɲinin an bɛɛ lajɛlen fɛ, an k’an ka lakananbaaw senkɔrɔmadon.
text.text_idx: #000023
text.text: Mali finitigiw ye tasuma wuli kojugubakɛlaw la Kuwakuru
  Mali finitigiw ye tasuma wuli kojugubakɛlaw la Kuwakuru
text.text_idx: #000024
text.text: Mali finitigiw ye tasuma wuli kojugubakɛlaw la Kuwakuru
text.text_idx: #000025
text.text: Kunun tarata sɔgɔma joona fɛ, kojugubakɛlaw ye binkanniwale ta Mali finitigiw sɛgɛrɛ u dagayɔrɔ la Kuwakuru Moti mara la.
text.text_idx: #000026
text.text: Kunnafoni y’a jira ko terorisi ninnu nana sɔgɔmadafɛ nɛgɛ kanɲɛ duuru (5h) waati, u tun bɛ mɔbiliw ni motow la, o yɔrɔ bɛɛ sɔrɔdasiw ye kɛlɛkɛ awiyɔn kelen wuli joonajoona ka ta ta tugu u la.
text.text_idx: #000027
text.text: Kunnafoni fɔlɔ minnu sɔrɔ la ka bɔ finitigiw yɔrɔ, o ye ko cɛden fila (2) joginna an ka kɛlɛkɛcɛw la, min ye terorisiw ta fan ye sa, k’ u boli la k’u ka moto 13, mɔbɔli 3, marifa caman n’u mugukisɛw ani balo caman to.
text.text_idx: #000028
text.text: Bamakɔ ni kayi bɛna datugu k’a sababu kɛ koronawirisiko ye
  Bamakɔ ni kayi bɛna datugu k’a sababu kɛ koronawirisiko ye
text.text_idx: #000030
text.text: Bamakɔ ni kayi bɛna datugu k’a sababu kɛ koronawirisiko ye
text.text_idx: #000031
text.text: Jɛkulu min ɲɛsinnen bɛ koronawirisi kunkanko ma, kunun jamanakuntigi Ibarahimu Bubakari Keyita y’o bisimila jamanakuntigiso la Kuluba. Welekun tun ye u k’u hakilila fɔ jamana ɲɛmɔgɔw ye, bana in kɛlɛliko la. Kɛnɛya tigilamɔgɔ ninnu y’a jira ko Bamakɔ ni Kayi bɛ sɔn ka datugu; ka da a kan o duguba fila in de koronawirisitɔ hakɛ ka ca jamana kɔnɔ.
text.text_idx: #000032
text.text: Nin lajɛ filanan min kɛra ni koronawirisi kunkanjɛkulu ye, a dabɔra ka bana in taacogo kunnafoni di, ani ka dabaliw tigɛ halibi, a kunbɛncogo la, a kana se ka juguya ka taa a fɛ. O de kosɔn kɛnɛya tigilamɔgɔ ninnu hakili ye Bamakɔ ni Kayi ka datugu.
text.text_idx: #000033
text.text: Koronawirisi kunkanjɛkulu ɲɛmɔgɔ Porofesɛri Akori Agi Ikinani ka fɔ la, o laɲini min kɛlen filɛ, a bɛna fɛsɛfɛsɛ minisirilajɛ nata fɛ. A ye hakililajigin kɛ, ko nin y’a siɲɛ fila ye, nin laɲini in ka kɛ; ka laban ka ɲɛfɔli kɛ dan sigicogo la a ko la, walasa dugu ninnu datuguli kɔlɔlɔ kana se ka bonya sigidalamɔgɔw kan.
text.text_idx: #000034
text.text: Jamanakuntigi ye foli ni tanuni lase koronawirisi kunkanjɛkulu ma a ka wulikajɔ ni laadilikanw, ani laɲiniw na, koronawirisi kɛlɛliko la Mali kɔnɔ.
text.text_idx: #000036
text.text: Juma tɛmɛnen awirilikalo tile 24 san 2020, Mali gɔfɛrɛnaman ni Faransi jamana y’u bolonɔn bila bɛnkan sɛbɛn dɔ la min bɛ tali kɛ Mali duguman kalanso lakɔlikaramɔgɔ dɛmɛni kan musakako siratigɛ la.
text.text_idx: #000039
text.text: Faransi jamana ka ni dɛmɛ in bɛna tɛmɛ u ka cakɛda dɔ bolo fɛ min ɲɛsinnen don yirawali sabatili ma Afiriki kɔnɔ n’a nansarakan daɲɛ surun ye (AFD).
text.text_idx: #000040
text.text: Nin hakilila in kɔnɔ, AFD bɛna dɛmɛ don Mali gɔfɛrɛnaman ma ka se sefawari miliyari wɔɔrɔ (6).
text.text_idx: #000041
text.text: Nin hakilila in sigira senkan tuma min, porozɛ min ɲɛsinnen don Mali lakɔlikaramɔgɔw ka baara ɲɛdon dɛmɛni ma, o b’a janto dɛmɛ in sɔrɔbaaw ka baara kɛko ɲuman na.
text.text_idx: #000043
text.text: Koronawirisi: Nin y’a siɲɛ fɔlɔ ye mali ka banabaatɔ 45 sɔrɔ tile kelen kɔnɔ
  Koronawirisi: Nin y’a siɲɛ fɔlɔ ye mali ka banabaatɔ 45 sɔrɔ tile kelen kɔnɔ
text.text_idx: #000045
text.text: Koronawirisi: Nin y’a siɲɛ fɔlɔ ye mali ka banabaatɔ 45 sɔrɔ tile kelen kɔnɔ
text.text_idx: #000046
text.text: Kɛnɛya minisiriso ka kɛɲɛ n’a ka ŋaniya talen ka malidenw kunnafoni sanga ni waati bɛɛ koronawirisi taabolo kan jamana, K’a bɛ jama ladɔnniya ko koronawirisi banabaatɔ 45 yera jamana kɔnɔ bi sibiri awirilikalo tile 25 san 2020. O hukumu kelen kɔnɔ, ko banabaatɔ 4 kɛnɛyara, mɔgɔ man fatu bi.
text.text_idx: #000047
text.text: Banabaatɔ ninnu yera sigida minnu na olu filɛ:
text.text_idx: #000048
text.text: Kayi mara la, mɔgɔ 1 yera kita; Kulikɔrɔ mara, mɔgɔ 4 yera Kalaban-Kɔrɔ. Min ye Moti mara ye, mɔgɔ 8 yera Duwanza; mɔgɔ 1 wɛrɛ yera Kona.
text.text_idx: #000049
text.text: Bamakɔ disitiriki la, mɔgɔ 3 yera Komini 1lɔ ni 2nan na; Komini 3nan ta kɛra mɔgɔ 1 ye; min ye Komini 4nan, mɔgɔ 8 yera yen; ka mɔgɔ 7 ye Komini 5nan; Komini 6nan ta kɛra mɔgɔ 9.
text.text_idx: #000050
text.text: An bɛ don min na i ko bi, koronawirisi banabaatɔ 270 de lakodɔnnen don Mali kɔnɔ, mɔgɔ 21 fatura u la, mɔgɔ 91 wɛrɛ kɛnɛyara.
text.text_idx: #000051
text.text: Mɔgɔ fatulenw na, 10 si man fatu furakɛliyɔrɔw la, banabaatɔ 8 labɔra ka taa jamana kɔ kan.
text.text_idx: #000052
text.text: Mara ni desantaralizasɔn minisiri ye depite kalata tako 2nan ɲɛbila jaabiw di kunun alamiza awirilikalo tile 23 san 2020
  Mara ni desantaralizasɔn minisiri ye depite kalata tako 2nan ɲɛbila jaabiw di kunun alamiza awirilikalo tile 23 san 2020
text.text_idx: #000053
text.text: Mara ni desantaralizasɔn minisiri ye depite kalata tako 2nan ɲɛbila jaabiw di kunun alamiza awirilikalo tile 23 san 2020
text.text_idx: #000054
text.text: Mn ye kalata cogoya ye, minisiri y’a jira ko kalata sera ka labɛn sɛrɛkili 43 kɔnɔ, mɔgɔ 6.691.305 tɔgɔ tun bɛ wotekɛsɛbɛnba kan, nka mɔgɔ 2.363.827 de bɔra ka wote.
text.text_idx: #000056
text.text: O tɛmɛnen kɔ, minisiri y’a sɛmɛntiya ko kalafili man se ka kɛ wotekɛ bon 796 kɔnɔ k’a sabukɛ kojugubakɛlaw ka jatigɛ walew ye. Mɔgɔ 226.111 de tun ka kan ka wote o bon ninnu kɔnɔ, o b’a jira ko mɔgɔ 3% ma se ka wote.
text.text_idx: #000057
text.text: Minisiri ka ni ɲɛbila jaabi ninnu kɔnɔ, an b’a ye ka fɔ fɛɛrɛtɔn min bɛ fanga na bi, o ye saraba cɛ ka wuli ni depite bi naani ni kɔ ye. ADEMA-PASJ bɛ tugu o la ni depite 20 hakɛ ye. Jɔyɔrɔ sabanan bɛ URD bolo ni depite 19 ye.
text.text_idx: #000058
text.text: Jaabi ninnu kɔnɔ halisa, an b’a ye ka fɔ Bamakɔ depite 14 na, RPM ye depite 1 pe sɔrɔ komini 2nan kɔnɔ. N’an y’o sanga san 2013 depitesigi ma, an b’a ye ka fɔ u seginna kɔ ni depite 8 ye.
text.text_idx: #000059
text.text: Nin fɛɛrɛtɔn kunbaba ninnu kɛrɛfɛ, an b’a ye ka fɔ, fɛɛrɛtɔn kura dɔw fana ni fanga bɛna don depitebulon kɔnɔ ɲinan, i n’a fɔ:
text.text_idx: #000060
text.text: Halisa nin ɲɛbila jaabi ninnu kɔnɔ, an b’a ye ka fɔ Belebele dɔw binna sira la, olu tɛna ye depitebulon kɔnɔ nin manda in na fɔ kɔnlɔncɛba depite Omari Mariko.
text.text_idx: #000061
text.text: Masiki miliyɔn naani bɛna di wotelaw ma deditekala tako filanan hukumu kɔnɔ
  Masiki miliyɔn naani bɛna di wotelaw ma deditekala tako filanan hukumu kɔnɔ
text.text_idx: #000062
text.text: Masiki miliyɔn naani bɛna di wotelaw ma deditekala tako filanan hukumu kɔnɔ
text.text_idx: #000063
text.text: Hakililajigin na, depitesigi kalafili tako 2nan bolo dalen don ka bila dimasidon nata la awirilikalo tile 19 san 2020.
text.text_idx: #000064
text.text: Kalata tako 1lɔ kɛra gɛlɛya min kɔnɔ, filanan fana bɛna kɛ o gɛlɛya kelen kɔnɔ, n’o ye Koronawisi ɲɛsiranya ye.
text.text_idx: #000065
text.text: O kɔsɔn, jamana marabaaw ye fɛɛrɛ bɛɛ tigɛ, ka nunnabiri (masiki) miliyɔn naani san wotekɛlaw tɔgɔ la, walasa jama ka bɔ ka wote kasɔrɔ u man jɔrɔ ni bana in sɔrɔli ye.
text.text_idx: #000066
text.text: Mara ni desantaralizasɔn minisiri Bubakari Alifa Ba ye nin kunnafoni di, a kɛlen kɔ ka saniyawale matarafali minɛw di disitiriki gɔfɛrɛnɛri ma Bamakɔ meri wɔɔrɔ tɔgɔ la depitekalata hukumu kɔnɔ. A lajɛ kɛra Bamakɔ disitiriki gɔfɛrinora kɔnɔ bi sɔgɔmada in na.
text.text_idx: #000067
text.text: O tɛmɛnen kɔ, minisiri y’a ɲini gɔfɛrɛnɛri ni mɛriw fɛ, u ka minɛ ninnu minnɛ ko ɲɛ, sabula ko kalata kɔ fɛ, u bɛ se ka mako ɲɛ meriw ni kalansow la ani bato kɛ yɔrɔw ni jama dalajɛ yɔrɔ la.
text.text_idx: #000069
text.text: Mali sɔrɔdasiw cɛsirilen don walasa ka kojugubakɛlaw bali u sago sɔrɔli la
  Mali sɔrɔdasiw cɛsirilen don walasa ka kojugubakɛlaw bali u sago sɔrɔli la
text.text_idx: #000070
text.text: Mali sɔrɔdasiw cɛsirilen don walasa ka kojugubakɛlaw bali u sago sɔrɔli la
text.text_idx: #000071
text.text: An ka kɛlɛkɛcɛw ka kan hakili t’u yɛrɛ la sanga ni waati bɛɛ, sabula kojugubakɛlaw kalen kan don ko f’u ka dankari basiki ni lafiya la jamana kɔnɔ.
text.text_idx: #000072
text.text: Kunun tarata awirilikalo tile 14 san 2020, Mali sɔrɔdasiw ye kojugubakɛla saba faga Dara dugu kɔnɔ Honbɔri kɛrɛ fɛ. Kunnafoniw y’a jira ko sɔrɔdasiw ni kojugubakɛlaw kari la ɲɔgɔn na k’u to lakana sabatili la dugu kɔnɔ. O ɲɔgɔn kunbɛ kɔnɔ, a bɛ fɔ marifa min ma ko (pistolet mitrailleurs) sɔrɔdasiw y’o fila ni marifakisɛw minɛ u la, an’u ka arajo taliki fila ni moto kelen.
text.text_idx: #000073
text.text: Ka kɔn o ɲɛ, Dimasidon dɔgɔmadafɛ nɛgɛ kanɲɛ duuru waati (5h), kojugubakɛlaw ye binkanniwale ta ka waribon BNDA sɛgɛrɛ Mpesoba. Nka u t’o fila ni cɛtigɛ, sabula an ka sɔrɔdasi minnu bɛ waribon da la, olu ye tasuma wuli u la, f’ u boli la. O muguci kɔnɔna na, an ka cɛden kelen jogin na, nk’a man juguya kosɛbɛ. M’pɛsoba ni Kucala cɛ ye kilomɛtɛrɛ 45 ye.
text.text_idx: #000074
text.text: O don kelen, nɛgɛ kanɲɛ tan ni kelen waati (11h) waati, sɔrɔdasiw bɔra mugupɛrɛnta dɔ kan Nakɔrɔ, Duwansan ni Honbɔri cɛ, Seware ni Gawo sira kan. U ye fɛɛrɛw tigɛ o yɔrɔ bɛɛ ka mugupɛrɛn in bɔ dugukolo la.
text.text_idx: #000075
text.text: O kunnafoni kelen y’a jira ko awirilikalo tile 12 tɛmɛnen nɛgɛ kaɲɛ 22 waati, kojugubakɛlaw binna polisiw ni duwanyɛnw ani zandaramaw dagayɔrɔ kan Benena, Tominyan sɛrɛkili la. Kɛlɛcɛkulu kɛrɛnkɛrɛnen min ɲɛsinnen don kojugubakɛlaw kɛlɛli ma, n’a bɛ wele nansarakan na (FORSAT), olu sera kɛnɛ kan nɛgɛ kaɲɛ 23h waati, u y’a sɔrɔ binkannikɛlaw ye taara ka ban. Binkannikɛlaw ye mɔbili 4 jeni, ka boli ni moto dɔw ye.
text.text_idx: #000076
text.text: Jamanakuntigi ka laseli sabanan koronawirisi kɛlɛli hukumu kɔnɔ
  Jamanakuntigi ka laseli sabanan koronawirisi kɛlɛli hukumu kɔnɔ
text.text_idx: #000077
text.text: Jamanakuntigi ka laseli sabanan koronawirisi kɛlɛli hukumu kɔnɔ
text.text_idx: #000078
text.text: Nin ye jamanakuntigi Iburahimu Bubakari Keyita bɔko sabanan ye ka kuma ta malidenw ɲɛkɔrɔ, banajuguba in kɛlɛli hukumu kɔnɔ, n’o ye Koronawkrisi ye.
text.text_idx: #000079
text.text: A ka nin bɔko sabanan in hukumu kɔnɔ, jamanakuntigi ye fɛɛrɛ jɔnjɔnw ta ninnu bɛ koronawirisi kɛlɛli taabolo talenw matarafali sinsin.
text.text_idx: #000080
text.text: Jamanakuntigi y’a jira a ka laseli ko, gɔfɛrɛnaman b’a fɛ ka sefawari miliyari 500 hakɛ kɛrɛnkɛrɛn ka bila koronawirisi kɛlɛli kama.
text.text_idx: #000081
text.text: A ka fɔ la, o nafolomugu in bɛna kɛ dɛmɛ ye ka ɲɛsin cakɛdaw walima mɔgɔw ma banakisɛ kunbɛli fɛɛrɛw matarafali kɛlen bɛ ka fɛn bila minnu ka baara la.
text.text_idx: #000082
text.text: O siratigɛ la, sefawari miliyɔn 100 bɛna bila denbayaw ka bolo kan, koronawirisi kɔlɔ yɛlɛla minnu kan kosɛbɛ Mali Komini 703 bɛɛ kɔnɔ.
text.text_idx: #000083
text.text: O tɛmɛnen kɔ, jamanakuntigi y’a jira fana ko balo tɔni 56.000 ni nɔnɔ tɔni 16.000 di duw kɔnɔ fu la, koronawirisi kunbɛli fɛɛrɛw kɔlɔ yɛlɛla du minnu fɛ. Ko juru minnu bɛ gɔfɛrɛnaman na jamana kɔnɔ, k’u bɛna a bɛɛ jate bɔ k’a munɛ sara a tigiw ye. Sefawari miliyari 100 de labɛnnen don o kama.
text.text_idx: #000084
text.text: O bɔlen kɔ yen, a y’a jira fana ko miliyari 20 kɛrɛnkɛrɛnen don cakɛda misɛnw ni hakɛlamaw dɛmɛni kama ka fara iziniw ni nafolo canri siraw kan ani cakɛda kunbaba dɔw koronawisi kɔlɔlɔ sera minnu ma.
text.text_idx: #000085
text.text: Min ye finidilan iziniw ni bololabaarakɛlaw ye, kɛrɛnkɛrɛnnenya la kalalikɛlaw, jamana bɛna dɛmɛ don olu ma walasa u ka nudatugulan caman dilan minnu bɛ se ka ko.
text.text_idx: #000086
text.text: Jamanakuntigi, halisa a ka laseli kɔnɔ, a y’a jira ko gɔfɛrɛnaman bɛ ka fɛɛrɛ bɛ sigi senkan walasa malidenw ka BESEYAWO / BCEAO cakɛlaw ka lafiya ɲɔgɔnna sɔrɔ.
text.text_idx: #000087
text.text: A b’ o cogo kelan na, Ibk y’a jira ko ji ni kuran bɛna di mɔgɔw ma fu la, korona banakisɛ ye kɔlɔlɔ se minnu ma. Takisiw bɛna bin ka bɔ jamanaden bɛɛ kan ji ni kuran sarayɔyɔ fo kalo saba ( awirili, mɛ, ani zuwɛn).
text.text_idx: #000088
text.text: Ko ɛnpo bɛna sara cakɛdakulu kelen – kelenan bɛɛ ye, minnu ye dɔ sɔrɔ kovid -19 kɔlɔlɔw la, kɛrɛkɛrɛnnenya la, a kunbɛli fɛɛrɛw kɔlɔlɔ bonyan na cakɛda minnu kan kosɛbɛ, i n’a fɔ dunanjigisow, taamako cakɛdaw ani bola feereyɔrɔw walasa olu ka se k’u ka baarakɛlaw sara.
text.text_idx: #000089
text.text: A y’a jira fana k’u ye hakilia dɔ sigi senkan min bɛ wele nansarakan na « un malien, un masque» , ko maliden kelen o kelen, nudatugulan kelen. O hukumu kɔnɔ, jamanakuntigi ko k’ale nisɔndiyalen b’a fɔ malidenw ye ko nudatugulan miliyɔn 20 de mankɔnɔnnen don dɔgɔkun nata Bamako kɔnɔ.
text.text_idx: #000091
text.text: O tɛmɛnen kɔ, a ye kɛnɛyatigilamɔgɔw ni lakana cɛdenw fo, u ka cɛsiri n’u ka wulikajɔ la banabaatɔw furakɛli ni kuwurufe sabatiko ɲuman kɔlɔsili la.
text.text_idx: #000092
text.text: Mɔgɔ minnu tɛ da kola, jamanakuntigi y’a jira k’u ka da a la ko bana in ye diɲɛ ye wa a bɛ Mali la. O siratigɛ la, a ko k’a b’a ɲini jamanadenw fɛ, bɛɛ saniya walew matarafa, ka kɛnɛyatigilamɔgɔw ka fɛɛtalenw labato, walasa k’an ka jamana kisi k’a tanga ka bɔ koronawirisi masiba ma.
text.text_idx: #000093